– Журналистың төп ҡоралы – һүҙ. Ул һүҙҙәр ярҙамында һөйләм төҙөй, фекерен еткерә, кешеләрҙең аңына, хис-тойғоһона тәьҫир итә. Әммә һуңғы ваҡытта уйламайынса яҙған, шаблондар менән эш иткән журналистар күбәйеп китте. Шуға ла баҫма биттәренән ихласлыҡ һәм дөрөҫлөк юғала. Мәҡәлә геройҙары гел дөрөҫ уйлай, дөрөҫ кенә йәшәй. Тормошта улай булмағанын бөтәбеҙ ҙә белеп торабыҙ ҙа бит. Һеҙ – ғүмер буйы балалар матбуғатында эшләнегеҙ, балалар яҙғанды уҡынығыҙ, төҙәттегеҙ. Исмаһам уларҙа ихласлыҡ булғандыр?